****

|  |
| --- |
| ESPAI DE DEBAT EDUCATIU |

**QUARTA REUNIÓ DEL CURS 2024-2025**

Dimecres 19 de febrer del 2025

12 assistents: 2 mestres del col·legi S. Cristòfol;2 mestre del col·legi S. Lluis; directora de la Llar d’Infants Municipal; Tècnica Municipal d’Educació; Tècnica Municipal d’Esports i joventut; Policia local; Tècnica Municipal d’Educació; Directora de l’Institut secundària; Tècnica de govern obert i serveis a les persones i Mª Carme Zurriaga, coordinadora de l’EDE.

Seguim fent lectura sobre els possibles àmbits d’actuació que ens van sorgir a partir del resultat obtingut dels qüestionaris que es van passar a infants, joves, famílies i docents.

Fa dies que no participa cap família a l’espai i es troba a faltar aquest contrapunt. Es valora tornar-les a convidar incidint en les AFAS dels diferents centres educatius.

1. *Esport.*

*Respecte aquest focus que és una de les activitats més practicades per tots i totes les joves, es considera que és necessari treballar els valors del respecte a través de l’esport, però* ***posant més el focus en els adults****, és a dir, “en els pares i mares que poden tenir actituds “hooligans” més que no en els propis joves que, en general, sí que es respecten”. Es va comentar que els espais i moments de pràctica esportiva poden estar condicionats quan hi ha adults i famílies, perquè “el que volen els joves és jugar i passar-ho bé, fer esport. L’objectiu no és ser Messi, sinó un altre”. Per tant, cal* ***protegir els valors de l’esport i els joves respecte dels comportaments dels adults.***

Seguint amb l’àmbit de l’esport es valora la possibilitat d’incidir-hi ja que la major part dels assistents estant en l’àmbit educatiu. De totes formes, tant la tècnica d’educació com algunes participants que hi tenen vincle com a famílies usuàries valoren que es podria plantejar alguna acció.

*· Més cultura.*

*Dos grups van coincidir en aquesta qüestió, amb mirades complementàries.*

*Per una banda, un grup va posar l’accent en la idea d’apropar la cultura, ja que “hi ha molts espais molt tancats i allunyats dels joves, com les entitats culturals, la coral, els castellers, els diables...” Es va comentar que, tot i que en algunes entitats cal ser major d’edat o tenir més de 16 anys, hi ha experiències de municipis on entitats de cultura popular, com per exemple els diables, “tenen una colla d’infants com una manera de potenciar el viure-ho en família i socialitzar els infants de manera que vagin pujant vinculats amb l’activitat cultural”. Es va comentar que caldria crear espais i oportunitats perquè els joves s’hi puguin apropar o donar més suport a les iniciatives liderades pels propis joves (p. e. Joves per Nadal).*

*Per altra banda, també es va posar l’accent en potenciar la participació al món cultural. Aquesta reflexió posava la mirada en el paper de la família: què viu la família? Quina relació tenen amb la cultura a casa? En aquest sentit, es va recalcar que “també falta que les famílies portin els fills i filles a activitats culturals, al teatre, música... Si com a pares o mares no ens preocupem de transmetre que anar al teatre és important, enriquidor...” serà molt difícil fer-ho des d’altres àmbits.*

* Hi ha entitat del poble engrescades en fer una crida per a incentivar la participació dels infants. *Els Encantats* és una d’elles.
* A la Jornada d’Entitats va sorgir la preocupació per la manca de participació dels joves.
* Hi ha una tendència social a no fer coses en família. Cal fer propostes diferents per famílies? Estan sobresaturades per la quantitat d’oferta existent?
* Espot fer una campanya informativa del que ja hi ha? *Coses que poden fer en família*. Com una guia d’activitats familiars que inclogui tant les activitats d’esports com les de cultura.
* Fa uns anys es van fer uns cartells per tenir cura de l’entorn de del Consell d’Infants. Es podria reprendre aquesta acció. Divulgar les diferents rutes per fer passejades que ofereix l’entorn i lligar-ho amb el respecte i la cura del mateix.

1. *.· Conscienciar les relacions entre iguals.*

*Un línia de treball que va sorgir fa referència a que conscienciar-los de les relacions i vinculant-ho en l’àmbit esportiu perquè és un espai en què s’hi senten a gust. Cal “fer conscients als joves de que entre ells es relacionin d’una manera més sana, i que també es relacionin amb la resta de la societat d’aquesta mateixa manera”. La proposta és d’explorar com treballar-ho al voltant de l’esport, “perquè la majoria de joves el practiquen, i fer alguna campanya a través de l’esport”.*

*Caldria buscar un entorn de pràctica esportiva que no estigui condicionat per la presència de família, perquè l’esport pot ser font de conflicte en el context de presència d’adults (actituds, expectatives familiars, competitivitat mal portada...). “Cal que ells s’hi sentin còmodes i els agradi. I des d’aquest espai fer que repensin com es relacionen entre ells en l’àmbit esportiu, però a partir d’aquest treball d’actitud i tractar-se bé”. Es tractaria, doncs, de treballar una proposta que surti d’una reflexió pròpia dels joves, que no els hi vingui de fora imposat com s’han de comportar. Que ho identifiquin des de la seves necessitats.*

* Des de la mirada dels adults s’observa que els adolescents suporten formes poc cordials dels iguals quan son “amics” però quan l’amistat acaba apareixen els retrets.
* Entre ells s’escriuen barbaritats per WhatsApp i quan deixen de ser amics el que es minimitza al principi, s’augmenta i es col·loquen en l’altra extrem acusant l’altre de bullying.
* Enquestes de joventut. Dels resultats obtinguts (més de 400 enquestes) destaca un gran nombre de joves que diuen sentir-se sols i ho relacionen sobretot amb els amics i les relacions socials. Els de primer d’ESO responen que no tenen a ningú i que els fan bullying.
* La immediatesa ha modificat les relacions entre iguals. Ara amb les xarxes socials i els mòbils estan sempre connectats i les respostes son ràpides i sense donar-se temps a reflexionar
* Als centre educatius hi ha diferents propostes per acompanyar les necessitats dels infants i adolescents entre iguals. A l’Institut un grup de tercer tutoritza alguns infants de primer d’ESO i uns de quart als de segon. Al Sant Lluis també es tutoritza el pas a primària dins els projecte de tutories entre iguals.
* Com es pot incidir des de l’adult? A través de les tutories dels Centres? Es pot fer una obra teatral amb microescenes que facilitin la reflexió i donin estratègies? Es podria preguntar el grup de gent gran que fan teatre o millor que siguin els mateixos joves amb l’ajut d’una tallerista que ho organitzin?

1. *· Coneixem prou els nostres joves?*

*Per últim, també es va expressar la necessitat de “facilitar espais i/o reflexions per a famílies i docents. “En moments d’incidències a casa o a l’escola, com a adults hem de parar-nos i posar-nos a la seva pell. Però tenim un desconeixement de què pensen els nostres fills, què els agrada, perquè...” En aquesta línia, es considera que seria encertat treballar algun tipus de document, material o suport que faciliti a famílies i docents com actuar en moments concrets: “com parar i reflexionar, com preguntar el seu punt de vista, com no anar directament al càstig o incidència, sinó a parlar de la situació, del perquè, les coses no són tan evidents com pensem...”.*

* Es planteja si hi ha alguna manera de preguntar els nois/es si creuen que els adults els coneixem prou. Alguna activitat que pugui facilitar aquesta aproximació
* Hi ha qui opina que els pares mai coneixen del tot els seus fills/es, sobretot a partir de l’adolescència.